Nicola & Pieter se Troue - Mooi Troues
Nicola en Pieter het 'n pragtige plaastroue gehad by een van ons gunsteling venues, net buite Gansbaai, De Uijlenes. Die paartjie se kleurskema het hoofsaaklik bestaan uit rooie gepaard met ander kleure soos koningsblou, Bourgondiese. Die oud gevoel, saam met die baksteenmure en mooi groot oop velde buite die venue skep die idee van 'n plaaslewe.
Die verliefdes het verloof geraak op 24 Mei 2013. Pieter was siek in die bed en dieselfde dag was Nicola se ring óók klaar was. Hulle verlowing was baie romanties en hier volg die rede waarom ons so sê. Nicola moes 'n hokkiewedstryd bywoon en toe sy terugkeer om Pieter te besoek in die siekbed, vind sy hom mooi aangetrek met das en al. Geen geheim oor wat aangaan nie, en Nicola het nie eens tyd gehad om mooi aan te trek nie.
Pieter het 'n doolhof in die tuin geverf en elke spesiale gebeurtenis wat die paartjie gedeel het het hy neergeskryf. Hy het dié tradisie volgehou van die begin van hulle verhouding tot die dag wat Pieter haar gevra het om met hom te trou. Hy het geskryf: "Kom raak oud met my, die beste moet nog kom…" Nicola het nie twee keer gedink nie en onmiddellik Ja gesê.
Maak dit JOU troue! Die troue moet julle as paartjie voorstel, sodat jou gaste wat jy nooi presies weet dis julle tipe troue. Ek en Pieter het van die begin af saam beplan en gewerk aan ons grootdag. As daar 'n krisis opduik kon ons albei dit hanteer omdat ons albei geweet het wat ons wil hê en wat moet gebeur. Sorg dat die troue 'n gemaklike atmosfeer het en jy is ook sommer ontspanne. Kry 'n uitstekende fotograaf! En ook 'n videograaf vir daardie oomblikke wat jy dalk net mis.